|  |  |
| --- | --- |
| Numri i lëndës: | 2023:046428 |
| Datë: | 17.09.2024 |
| Numri i dokumentit:  | 06167745 |

**PKR.nr.144/2023**

**NË EMËR TË POPULLIT**

**GJYKATA THEMELORE NË PRISHTINË-DEPARTAMENTI PËR KRIME TË RËNDA**, në përbërje nga Kryetarja e trupit gjykues – Gjyqtarja Medie Bytyçi, anëtaret – gjyqtaret Allten Murseli dhe Gazmend Bahtiri, me Bashkëpunëtoren Profesionale Ibadete Syla Bahtiri, në çështjen penale kundër të akuzuarit B.SH, për shkak të veprës penale Falsifikim i dokumentit zyrtar nga neni 427 par.1 të KPRK-së, te akuzuar sipas Aktakuzës se Prokurorisë Themelore në Prishtinë PP/I.nr.55K/2023, të datës 10.03.2023, pas mbajtjes së shqyrtimit gjyqësor, të hapur për publikun, ku kanë prezantuar: Prokurorja e Shtetit Bukurije Gjonbalaj, i akuzuari B.SH me mbrojtësin e tij, av. Imer Beka me datë 16.09.2024, mori dhe publikisht shpalli kurse me datë 17.09.2024, përpiloi me shkrim këtë:

**A K T GJ Y K I M**

**I akuzuari:**

**B.SH**  nga i ati ... dhe e ëma ...., i vajzërisë . i lindur me datë ..., në fshatin ..., KK Fushë Kosovë, ka të kryer shkollën e mesme, .., i martuar baba i 6 fëmijëve, me nr. personal ......, i gjendjes se dobët ekonomike, shqiptar, shtetas i Republikës së Kosovës,

**ËSHTË FAJTOR**

**Sepse**

I pandehuri B.SH në cilësinë e Zyrtarit të Gjendjes Civile në Komunën e Fushë Kosovës, me dashje ka keqpërdor detyrën zyrtare ashtu që me datë 16.05.2017 ka regjistruar dhe futur në sistem personin me emrin M.G., po ashtu me datë 04.06.2020 dhe 08.06.2020 edhe dy fëmijët E. G. dhe S.G., të dy i ka regjistruar në Librin Amzë të të Lindurve duke u bazuar në certifikata të lindjes të lëshuara nga strukturat paralele serbe në Fushë Kosovë, gjithashtu me datë 12.06.2020 ka regjistruar në mënyrë të kundërligjshme në Librin Amzë të të Lindurve dhe ka futur në sistem personin R.G., duke shkelur dhe duke mos respektuar procedurat ligjore të regjistrimit ka mundësuar përpilimin e dokumentit me përmbajtje të rreme.

* Me këtë ka kryer veprën penale **Falsifikim i dokumentit zyrtar nga neni 427 par.1 të KPRK-së,**

Andaj gjykata konform nenit 4, 7, 17, 21, 38, 39, 40, 42, 43, 44, 69 , 70 dhe 427 të KPRK-së, si dhe nenit 364 dhe 365 të KPPRK-së, të njëjtin :

**E GJ Y K O N**

1. Me dënim me burgim në kohëzgjatje prej 6 (gjashtë) muajve.
2. Konform nenit 44 të KPRK-së, e me pëlqimin e të akuzuarit njëkohësisht, dënimi me burg i zëvendësohet në dënim me gjobë në shumën prej njëmijë (1000.00) euro.
* Dënimin e shqiptuar i akuzuari mund ta paguajë deri në pesë (5) këste mujore në afat kohor prej pesë (5) muaj, e me së largu deri me datën pesë (5) të muajit vijues nga dita e marrjes së formës së prerë e këtij aktgjykimi.
* Po që se dënimi me gjobë nuk mund të realizohet konform nenit 43 të KPRK-së, i njëjti do të zëvendësohet me dënim burgimi, duke llogaritur çdo 20 (njëzet) euro me 1 (një) ditë burg.
1. Obligohet i akuzuari të paguajë shpenzimet e procedurës penale sipas llogarisë përfundimtare të gjykatës dhe atë ne emër te paushallit gjyqësor në shumë prej pesëdhjetë (50) euro si dhe në emër të Fondit për kompensimin e viktimave të krimit, në shumë prej pesëdhjetë (50) euro ashtu që në tërësi shumën prej njëqind (100 €) euro, obligohet të paguaj brenda afatit prej pesëmbëdhjetë (15) ditësh nga plotfuqishmëria e këtij aktgjykimi.

**A r s y e t i m**

1. *Aktakuza*:

Prokuroria Themelore në Prishtinë-Departamenti për Krime të Renda ka ngritur aktakuzë me të dhëna identifikuese PP/I.nr.55K/2023, të datës 10.03.2023, pranë Gjykatës Themelore në Prishtinë, kundër të akuzuarit B.SH, për shkak të veprës penale Falsifikim i dokumentit zyrtar nga neni 427 par.1 të KPRK-së.

1. *Rrjedha e procedurës penale:*

Pas pranimit të aktakuzës PP/I.nr.55K/2023, të datës 10.03.2023, kjo gjykate, në kuadër të kompetencës lëndore e territoriale, me datë 08.08.2023, ka caktuar dhe ka mbajtur seancën e shqyrtimit fillestar. Seanca ishte mbajtur në prezencën e palëve: Prokurorit te Shtetit – Bukurije Gjonbalaj, të akuzuarit B.SH me mbrojtësin e tij av.Rrustem Lajçi, të angazhuar sipas autorizimit.

Në radhë të parë, Gjykata është kujdesur që të akuzuarve dhe mbrojtësve të tyre, të ia krijoj të gjitha mundësitë dhe lehtësitë e nevojshme, për t’u njohur me provat dhe për t’i kundërshtuar ato gjatë procesit penal, në lidhje me vërtetësinë dhe bazueshmërinë e përmbajtjes së provave por edhe të çdo prove tjetër të verifikuar në këtë proces penal.

Pas leximit të aktakuzës dhe pasi që Gjykata u bindë se i akuzuari e ka kuptuar PP/I.nr.55K/2023, të datës 10.03.2023, në referim të nenit 241 par.4 të KPPRK-së, ia ka mundësuar të akuzuarit pranimin e fajësisë apo të deklarohet i pafajshëm.

Meqenëse i akuzuari është deklaruar jo fajtor, gjykata i ka mundësuar të njëjtit qe në pajtim me nenin 243 dhe 244 të KPPRK-së, të paraqes: kundërshtimet e tij për provat e cekura në aktakuzë; të paraqes kërkese për hedhjen e aktakuzës, nëse është e ndaluar ligjërisht dhe të paraqes kërkesë për hedhjen e aktakuzës, për shkak të mos përshkrimit të veprës penale.

I akuzuari ka paraqitur kundërshtimet e tij, për provat e propozuara si dhe ka parashtruar kërkesë për hudhjen e aktakuzës ndërsa lidhur me të njëjtat, Gjykata pas marrjes se përgjigjes nga prokuroria përmes parashtresës PP.I.nr.55K/2023, të datës 21.08.2023 ka marr aktvendim PKR.nr.144/2023, të datës 25.08.2023 me të cilin i ka refuzuar si të pa bazuar kundërshtimet e paraqitura ndaj provave të propozuara dhe kërkesat për hudhje të aktakuzës.

Pasi qe kundër Aktvendimit PKR.nr.144/2023, të datës 25.08.2023 nuk është ushtruar ankese, kjo gjykate ka vlerësuar, se duhet të vazhdohet me shqyrtim gjyqësor, andaj ka mbajtur shqyrtimin gjyqësore më date 13.09.2024, ku kane prezantuar Prokurorja e Shtetit – Bukurije Gjonbalaj, i akuzuari B.SH me mbrojtësin e tij av. Imer Beka, të angazhuar sipas autorizimit.

I akuzuari B.SH është deklaruar se e pranon në tërësi fajësinë, për veprën penale për të cilën akuzohet dhe atë: për veprën penale Falsifikim i dokumentit zyrtar nga neni 427 par.1 të KPRK-së.

Lidhur me pranimin e fajësisë, mbrojtësi i të akuzuarit B.SH av.Imer Beka veç tjerash ka deklaruar se: “*I mbrojturi im pranimin e fajësisë e ka bere ne konsultim me mua si mbrojtjes ne pajtim me dispoiozitat e KPKR-së*,”.

Gjykata në lidhje me deklarimin mbi pranimin e fajësisë nga ana e të akuzuarit, ka marrë mendimin nga prokurorja e rastit Bukurije Gjonbalaj, e cila ndër të tjera ka deklaruar se: “*Pajtohem me pranimin e fajësisë nga ana ete akuzuarit dhe konsideroj se pranimi i fajësisë është bere konfor dispzotiave te KPRK-së”*.

1. Fjala përfundimtare e prokurores se shtetit

Prokurorja e shtetit në fjalën përfundimtare veç tjerash ka deklaruar si në vijim: *Me qene se i akuzuari e pranoj fajësinë ne shqyrtim gjyqësore dhe se pranimi i fajësie është bere konform dispozitave te KPPRK-se dhe me shkresat te cilat gjenden ne shkresat e lendes me te cilat prova është vërtetuar se i njëjti ka kryer veprën penale për te cilën është akuzuar andaj i propozoj gjykatës qe te njëjtin ta shpalle fajtore dhe te dënoj sipas ligjit dhe me rastin e matjes se dënimit te ketë parasysh si rrethane lehtësues pranimin e fajësisë*.

1. *Fjala përfundimtare e te akuzuarit dhe mbrojtësit te tij*

Mbrojtësi i të akuzuarit B.SH av. Imer Beka, ne fjalën përfundimtare veç tjerash ka deklaruar si në vijim: *Me qene se i akuzuari B.SH e pranoj fajësinë kërkoj nga gjykata qe gjate shqiptimit te dënimit te merr si rrethanë lehtësuese përveç pranimit t fajësisë, moshën e tij, sëmundjen kronike të cilën i akuzuari e ka, po ashtu është akoma kontribues në familje sepse me një djalë që jeton është i sëmure dhe me përcjellje te vazhdueshme te një anëtari te familjes, te keni parasysh vendin e pune qe ka punuar dhe pendimin thelle për ketë qe ka ndodhur gjykata ti shqiptoj një dënim sa me të lehte te cilin ju e vlerësoni se mund ta përballoj duke i pasur parasysh te cekurat dhe po të jete dënim me burgim me tha me herët se nuk mund të dale i gjalle .*

I akuzuari B.SH në fjalën përfundimtare deklaron si në vijim: “*E mbështes fjalën përfundimtare të mbrojtësit tim dhe ka shtuar se jam i penduar dhe e lus gjykatën se nga gjendja ekonomike jam shume i dobët e kam një djalë dhe ai është i sëmure dhe un jam i vetmi mbajtës i familjes dhe lus gjykatën një dënim sa me te butë, sepse jam i penduar thellësisht”*.

1. *Gjetjet e Gjykatës:*

Pas pranimit të fajësisë nga i akuzuari B.SH dhe deklarimit të Prokurorit të Shtetit, gjykata ka vërtetuar se janë përmbushur kërkesat nga neni 242 par. 1 dhe 2, nën – par. 2.1, 2.2, dhe 2.3, të KPPRK-së, përkatësisht ka vlerësuar se të akuzuarit e kanë kuptuar natyrën dhe pasojat e pranimit të fajësisë, se ky pranim është bërë në baza vullnetare dhe pas konsultimit te mjaftueshme me mbrojtësin e tij si dhe pranimi i fajësisë mbështetet në faktet dhe provat që përmban aktakuza. Po ashtu gjykata ka vërtetuar faktin se aktakuza nuk përmban asnjë shkelje të qartë ligjore ose gabime faktike të paraparë me nenin 242 par. 2, nën – par. 4 të KPPRK-së, prandaj ka marr aktvendim, me të cilin ka pranuar pranimin e fajësisë nga i akuzuari lidhur me veprat penale, të cilat iu vihen në barrë.

Po ashtu Gjykata, gjen se pranimi i fajësisë nga i akuzuari mbështetet në tërësi në shkresat e lëndës dhe provat që përmban kjo akuzë, siç janë: *Kërkesa për incim të rastit nga ARC me numër të referencës ARC/INS/07/2021 e datës 06.12.2021, Historia e shërbimeve të qytetarit, e datës 11.11.2021, Kopja e librit amzë të të lindurve R.G., Kopja e Ekstraktit të R.G., me numër serik E 24404652, Kopja e certifikatës së R.G,. me numër serik L 23792600, Kopja e Ekstraktit të M.G. me numër serik E 24363834, Kopja e Ekstraktit të B.M. me numër serik E 24363847, Certifikata e lindjes e R.G, në gjuhën serbe me nr. 66 e vitit 1999, e datës 14.04.1999, Kërkesa për incim të rastit nga ARC me numër të referencës ARC/INS/04/2022 e datës 26.04.2022, Kopja e Librit të Amzës së të Lindurve Fushë Kosovë e vitit 2006, Kopja e Librit të Amzës së të Lindurve M.G., me numër rendor 127/2013, datë 18.02.2013, Të dhënat e qytetarit M.G. nga sistemi elektronik i Gjendjes Civile, Kopja e të dhënave të qytetarit nga regjistrimi në sistem datë 15.05.2017, për personin M.G., nga sistemi elektronik i Gjendjes Civile, veprimet e zyrtarit, Dokumentet e dosjes nga Zyra e Gjendjes Civile në Fushë Kosovë për personin E.G., Dokumentet e dosjes nga Zyra e Gjendjes Civile në Fushë Kosovë për personin S.G., Dokumentet e dosjes nga Qendra e aplikimit në Ambasadës së RKS-së në Belgjik, Dokumentet e dosjes nga Zyra e Gjendjes Civile në Fushë Kosovë për personin M. G., Vendimi për anulim të regjistrimit në Regjistrin Themelor të të Lindurve për M.G., i datës 09.02.2022 nga Komuna e Fushë Kosovës-Drejtoria për Administratë-Shërbimi i Gjendjes Civile, Vendimi për anulim të regjistrimit në Regjistrin Themelor të të Lindurve për R.G., i datës 14.12.2021 nga Komuna e Fushë Kosovës-Drejtoria për Administratë-Shërbimi i Gjendjes Civile, Vërtetimi mbi sekuestrimin e përkohshëm të sendeve, i datës 17.10.2021, Vërtetimi mbi kthimin e sendeve të sekuestruara përkohësisht, i datës 07.11.2022, Vendimi për AKF për ekzaminim të dëshmive i datës 02.11.2022, Përgjigjja pas ekzaminimit nga AKF, me numër të ref: AKF/2023-3762/22-3648, e datës 04.11.2022, si dhe provat tjera te cilat gjinden në shkresat e lëndës.*

Të gjitha këto shkresa dhe prova janë bindëse për gjykatën dhe formojnë në tërësi elementet inkriminuese, e që në bazë të tyre dhe pranimit të fajësisë nga i akuzuari, përtej çdo dyshimi vërtetohet se i akuzuari ka kryer veprën penale Falsifikim i dokumentit zyrtar nga neni 427 par.1 të KPRK-së.

Gjykata konstaton se pranimi i fajësisë nga ana e të akuzuarit është bërë në mënyrë vullnetare dhe pas konsultimit të mjaftueshëm me mbrojtësin e tij dhe se ata e kanë kuptuar natyrën dhe pasojat e pranimit të fajësisë. Gjykata ia kishte tërhequr vërejtjen të akuzuarit se pas pranimit të fajësisë nuk mund të shfrytëzojë të drejtën për ankesë, për shkak të konstatimit të gabuar të gjendjes faktike, i njëjti është njoftuar se nëse e pranon fajësinë humb mundësin e kundërshtimit të provave në aktakuzë dhe mundësin për paraqitjen e provave tjera, si dhe për faktin se pranimi i fajësisë sipas ligjit është rrethanë lehtësuese që me rastin e matjes së llojit dhe lartësisë së dënimit gjykata mund të shqiptoj dënim më të butë.

Gjykata bazuar në pranimin e fajësisë nga i akuzuari dhe mbi bazën e provave të cekura si më lartë, përtej çdo dyshimit ka vërtetuar se i akuzuari është i përgjegjshëm dhe përgjegjës (fajtor) për veprën penale, për të cilën akuzohet dhe atë: Falsifikim i dokumentit zyrtar nga neni 427 par.1 të KPRK-së.

1. *Matja e llojit dhe lartësisë së dënimit*

Me rastin e caktimit dhe individualizimin e dënimit, kjo Gjykatë mbështetur në rregullat e përgjithshme për matjen e dënimit konform nenit 69 par.1, par.2 dhe par.3 të KPRK-së, mori në konsideratë minimumin dhe maksimumin e dënimit të paraparë për veprën penale (*Në bazë të nenit 427 par.1 të KPRK-së, parashihet*

*“Personi zyrtar i cili në dokumentin zyrtar, në regjistër ose në shkresën zyrtare shënon të dhëna të rreme ose nuk shënon të dhënat e duhura apo me nënshkrimin e tij ose me vulën zyrtare vërteton dokumentin zyrtar, regjistrin apo shkresën zyrtare e cila përmban të dhëna të rreme ose mundëson përpilimin e dokumentit, regjistrit ose shkresës së tillë me përmbajtje të rreme, dënohet me burgim prej gjashtë (6) muaj deri në pesë (5) vjet”)* si dhe faktin se i akuzuari e ka pranuar fajësinë.

Me rastin e vlerësimit dhe caktimit të dënimit, të shqiptuar si në diapozitiv të këtij aktgjykimi, kjo Gjykatë në pajtim me rregullat e përgjithshme për zbutjen dhe ashpërsimin e dënimit ka vlerësuar të gjitha rrethanat lehtësuese dhe rënduese, duke mos u kufizuar vetëm në rrethanat e parapara me nenin 70 të KPRK-së.

Për të akuzuarin si rrethanë lehtësuese konform nenit 70 par.3 pika 3.11 të KPRK-së, Gjykata ka vlerësuar keqardhjen e shprehur nga i akuzuari në seancën e shqyrtimit gjyqësor të mbajtur me datë 13.09.2024 nga e cila rezulton se është penduar. Po ashtu gjykata ka marrë në konsiderate edhe faktin se i akuzuari tani është në pension dhe në moshe të shtyre. Gjithashtu gjykatës i ka prezantuar edhe raportet mjekësore nga te cilat rezulton se i akuzuari ka probleme shëndetësore. Po ashtu i njëjti kujdeset edhe për djalin e tij, të sëmur për të cilin kësaj gjykate i ka prezantuar edhe raporte mjekësore. Ndërsa nga provat dhe shkresat në këtë dosje penale, me të cilat disponon kjo Gjykatë nuk rezulton ndonjë rrethanë rënduese.

Mbështetur ne rrethanat e lartpërmendura të akuzuarin e gjykon me dënim me burgim në kohëzgjatje prej 6 (gjashtë) muajve ndërsa konform nenit 44 të KPRK-së, me pëlqimin e të akuzuarit njëkohësisht, dënimi me burg i zëvendësohet në dënim me gjobë në shumën prej njëmijë (1000.00) euro. Po ashtu se dënimin e shqiptuar i akuzuari mund ta paguajë deri në 5 (pesë ) këste mujore në afat kohor prej 5 (pesë) muaj, e me së largu deri me datën 5 (pesë) të muajit vijues nga dita e marrjes së formës së prerë e këtij aktgjykimi. Po që se dënimi me gjobë nuk mund të realizohet konform nenit 46 të KPRK-së, i njëjti do të zëvendësohet me dënim burgimi, duke llogaritur çdo 20 (njëzet) euro me 1 (një) ditë burg.

Sa i përket dënimit me gjobë në këtë rast për të akuzuarin, gjykata përveç rrethanave të cekura, ka vlerësuar dhe ka marr parasysh edhe kushtet dhe mundësitë materiale për pagimin e gjobës, duke vlerësuar se dënimi me gjobë i shqiptuar për të akuzuarin është i përballueshëm për kushtet ekonomike të tij.

Gjykata, vlerëson se një dënim i tillë, i shqiptuar ndaj të akuzuarit në raport me shkallën e përgjegjësisë, rrezikshmërinë e veprës penale dhe rrethanat e tjera që kemi cekur është adekuat dhe ne si gjykatë jemi plotësisht të bindur se do të arrihet qëllimi i dënimit në raport me të akuzuarin por edhe në raport me personat e tjerë, që të përmbahen nga sjelljet që cenojnë rendin dhe ligjin.

1. *Vendimi për shpenzimet e procedurës penale*

Duke e pasur parasysh natyrën e kësaj çështje penale dhe duke u bazuar në nenet 449 par.1 dhe 2 nen par 450 paragrafi 1 dhe 452 të KPPRK-së dhe konform nenit 39 paragrafi.3 nën pararagrafi.3.2 të Ligjit Nr.05/L-036 për Kompensimin e Viktimave të Krimit, Kryetarja e trupit gjykues ka vendosur që i akuzuari t’i paguajë shpenzimet e paushallit gjyqësor si dhe shpenzimet për programin për kompensimin e viktimave të krimit, si në dispozitiv të këtij aktgjykimi.

Nga ajo që u tha më lartë u vendos si në dispozitiv të aktgjykimit.

**GJYKATA THEMELORE NË PRISHTINË**

**Departamenti për Krime të Rënda**

**PKR.nr.144/2023 dt.17.09.2024**

 **Bashkëpunëtorja Profesional Kryetarja e trupit gjykues-gjyqtarja**

 **Ibadete Syla Bahtiri Medie Bytyçi**

**KËSHILLA JURIDIKE :** Kundër këtij aktgjykimi është e lejuar e drejta në ankesë në afat prej 30 ditësh, nga dita e pranimit të aktgjykimit. Ankesa i drejtohet gjykatës së Apelit në Prishtinë, nëpërmjet kësaj gjykate.